Teen töitä Turun ammattikorkeakoulussa yliopettajana ja mielenterveyden edistämisen tutkimusryhmän vetäjänä. Olen myös Turun yliopistossa Post Doc tutkijana ja teen osaksi töitä myös Itä-Suomen yliopistoon terveystaloustieteen laitokselle. Minulle yksi tärkeimmistä asioista mitä korkeakoulumaailma ja tiede on antanut, on kyky jäsentää laajoja asiakokonaisuuksia ja perustella asioita faktoihin perustuen. Korkeakoulukenttä tarvitsee julkista TKI-rahoitusta ja sen on osoitettu tuovan alueelle innovaatioita ja vaikuttavan positiivisesti alueen talouteen. Minulla on vahva usko, että tieteen avulla voimme ratkaista tämän hetken haasteita, mutta meidän tulee tehdä merkittäviä panostuksia TKI-rahoitukseen, jotta se on mahdollista.